До Парламентарната комисия по въпросите на децата,

младежта и спорта

Парламентарната комисия по правни въпроси

Народно събрание на Република България

Уважаеми дами и господа,

Сдружение „Лекари на света“ – клон Сливен е неправителствена организация, работеща от 2006 г. за подобряване на достъпа на маргинализирани групи до качествени здравни грижи. Сдружението е и близък партньор на Националната мрежа за децата. Насърчаването, защитата и спазването на правата на детето и съблюдаването на най-добрите интереси на децата са водещи принципи в нашата работа.

Запознахме се с текста на Законопроекта за изменение и допълнение на Закона за закрила на детето със сигнатура № 0054-01-111, внесен на 04.12.2020 г. и изпратените досега становища по този законопроект. Изцяло подкрепяме становищата, изпратени от Национална мрежа за децата и УНИЦЕФ. На база аргументите, описани в тези две становища и предвид експертизата на двете организации – най-голямата в България мрежа от неправителствени организации, работещи с деца и семейства, и организацията, представляваща ООН по въпросите за децата и работеща в 190 държави и територии, за да отстоява правата на всяко дете, смятаме, че законопроектът следва да бъде отхвърлен в цялост.

 С уважение,

Андреа-Ливиа Отал

Главен кооринатор

Сдружение „Лекари на света“ – клон Сливен